cyanic-selkie/wikianc huggingface dataset:
Hellendoorn
Hellendoorn është një komunë në provincën Overijssel në Holandë me sipërfaqe 139.03 km² dhe popullsi 35784 banorë. Nijverdal është kryeqendra e komunës.
Portret i bukuroshes Arvanitase
Portret i bukuroshes Arvanitase, autori i këtij akuareli është i mirënjohuri A. E. Chalon. Ai e pikturoi këtë vajzë bukuroshe, arvanitase në vitin 1832, mbi bazën e skicave e portreteve të Cocerrelit, piktor, arkitekt e arkeolog anglez. Ky imazh i mrekullueshëm ndodhet sot në Londër në një koleksin privat.
Burimi i të dhënave
Gazeta "Milosao" e diel, 28 shtator 2008.
Kosova është Shqipëri
Kosova është Shqipëri përmbledhje dokumentesh dhe shënime nga ditari i Enver Hoxhës. Pëgatitur nga Ilir Hoxha. Redaktore Teuta Hoxha Tiranë, 1999. ISBN 99927-649-2-9
Html ngjyra 00XXY0
Html ngjyrat 00XXY0 është një tabel e ngjyrave të kombinimit të vlerave të numrave në shifrën e ngjyrave në gjuhën Html.
Tabelat e më poshtme janë kombinime gjatë cilave njëri nga tre numrat e shifrës së ngjyrave mbahet konstant dhe numri XX paraqesin sasin e ngjyrës në formën n+1, ndërsa numri Y0 paraqet ngjyrën e sasisë të dhënë në formën n+10. Në tabel është paraqitur vetë ngjyra dhe shifra e saj.
Chelva
Chelva është një komunë në Spanjë, e vendosur në qarkun Los Serranos, të provincës Valencia, në Komunitetin e Valencias. Chelva ka 1803 banorë (2008), dhe përfshinë një sipërfaqe prej 190.6 km2.
Liquid Tension Experiment 2
Liquid Tension Experiment 2 është albumi i dytë i bendit Liquid Tension Experiment, i lëshuar më 15 qershor, pasuesi i albumit Liquid Tension Experiment. Këngët këtu janë kryesisht të improvizuara, me përsëritje të rralla. Edhe ky album iu takon zhanreve instrumental rock, progressive metal dhe jazz fusion, që do të thotë as këtu nuk ka pjesë vokale.
Skënderaj
Skënderaj ose Srbicë (Cirilik serb: Србица Srbica) është qytet dhe komunë që ndodhet në Rajonin e Mitrovicës të Kosovës. Sipas regjistrimit të popullsisë të vitit 2011, qyteti i Skënderajt ka 9,372 banorë, ndërsa komuna ka 50.858 banorë.
Historia
Komuna e Skënderajt është një vend i cili daton që nga kohrat e lashta Ilire që dëshmohet me dokumentacionin paraprak të arkivave dhe që ka një parahistori si: Runiku Lokalitet i Neolitit të hershëm dhe të ri, pastaj monumentet mesjetare Surigana: Kështjellë antike dhe mesjetare; monumenti mesjetar në Tushilë “Gjytet” (gërmadha) etj.
Skënderaj është qendra e një krahine ndër me rezistueset, në gjithë trojet shqiptare. Populli i saj i ngulitur që nga lashtësia në këto troje, gjithmonë deri në ditët e sotme ishte i prirur që të mos nënshtorhet ndaj asnjë pushtuesi pa marrë parasysh fuqinë e tij dhe gjithëherë duke pasur për motiv mbrojtjën e trojeve të tyre etnike.
Pra, Skënderaj është një nga qendrat dhe trevat më kryengritëse në të gjitha trojet shqiptare. Ai u ngrit kundër Perandorisë Osmane dhe me 1891, ia bëri rrafsh me tokë Sarajin që po ngrehte për administratën turke, pikërisht në Skënderajn e sotëm.
Në vitin 1912, Hasan Prishtina, edhe ky bir Drenice, me prejardhje nga Palaci i Skënderajt, mbajti fjalimin mobilizues pranë Kullës së Ahmet Delisë së Prekazit, trimat e të cilit fshat, në periudha të ndryshme kohore ndërruan ritmin monoton të historisë dhe mbeten në kujtesën e kombit si shembujt më tipik se si vdiset për t’u bërë tapia e kësaj toke.
Më 1912, Ahmet Delia i kundërvihet hordhive të armatosura serbe që terrorizonin fshatin me ç’rast vret disa ushtarë serbë. Nga kjo ditë, për kohë të gjatë ndërron kursi i sjelljes së policisë dhe ushtrisë serbe ndaj popullatës së pafajshme. Nuk hyhet kohë e pa kohë për të bastisur shtëpitë shqiptare.
Por jo vetëm Prekazi sfidoi pushtuesit e sidomos hegjemoninë serbe. E gjithë Drenica ishte log betejash në krye me Azem e Shotë Galicën në vitet e njëzeta kur hegjemonia serbe po bënte përpjekje të shpërngulë me terror shqiptarët për ta konolizuar atë me sllavë, e gjthë Drenica u përgjak në vitin 1945 ngase bijt e sajë po kuptonin fare mirë se po bëhej tradhëti dhe trojet shqiptare prapë po ngelnin nën thundrën sllave.
Më 1981, Tahir Meha, i po këtij fshati, tregon se si i dilet zot vatanit. Ngujohet në kullë dhe lufton derisa me tanke ushtria moderne jugosllave ia bën rrafsh me tokë kullën e Emin Latifit – gjyshit të tij dhe bashkëluftëtarit të Azem Galicës.
Ushtria Çlirimtare e Kosovës (UÇK) është themeluar në këto troje dhe me të vërtetë Skënderaj konsiderohet treva më kryengritëse e Kosovës dhe trojeve tjera shqiptare.
Operacionet ushtarake të ushtrisë serbe në mars të vitit 1998 në Prekaz kundër udhëheqësit të UÇK Adem Jashari paraqesin fillimin e luftës së përgjakshme kundër pushtuesve serb. Adem Jashari, Komandanti legjendar i Ushtrisë Çlirimtare të Kosovës (UÇK-së) përfundimisht i bëri të ditur botës se sa është i lidhur për trualli dhe çfarë sakrificash në përmasa mitike është në gjendje të përballojë për lirinë e atdheut njeriu shqiptar e në veçanti shqiptari i Drenicës.
Pozita gjeografike
Territori i Komunës së Skenderajt ka konfiguracion kodrinoro-malorë me lartësi mbidetare mesatare prej 500–700 m, kurse pikën më të lartë e paraqet maja e Qyqavicës me lartësi 1 117 m.
Ka reliev të butë, përshkohet me lugina lumenjësh të vegjël, kryesisht dominon klimë e mesme kontinentale që karakterizohet me dimëra të ashpër, vera të thata me temperatura të larta e reshje të pakta, ndërsa ka një florë dhe faunë të pasur. Në Komunën e Skënderajt banojnë mbi 50 mijë banorë ku 99% janë shqiptarë. Në strukturën e popullsisë kryesisht dominon mosha e re dhe atë: 47 % deri në moshën 20 vjeçare, 48 % nga 20-60 vjeçë, ndërsa vetem 5 % të moshuar mbi 60 vjeçë. Shtimi natyrorë ka një shkallë të lartë, mbi 28 promila me një shkallë të ulët të vdekshmërisë rreth 5 promila.
Komuna e Skënderajit si pozicion gjeografik gjendet në qendër të Kosovës, 50 km në veriperndim të kryeqytetit të Kosovës Prishtinës. Skënderaji si komunë është i përshirë në regjionin e Mitrovicës dhe është 20 km në juglindje të këtij qyteti.
Komuna e Skenderajit është në qendër të Kosovës dhe kufizohet me këto komuna të Kosovës:
Nëpër Komunë kalojnë disa rrugë me karkter të rrugëve nacionale si:
Karakteristikat gjeologjike
Sipas shënimeve të mëherëshme që janë shfrytëzuar për plane Urbanistike dhe të shënimeve tjera hulumtuese, toka e Komunës nga aspekti gjeologjik është e ndryshueshme ku mbizotrojnë argjilet laporike me thëngjill, me rërë dhe zhavor-pont, dhe në disa vendbanime toka është gëlqerore dhe humusore.
Karakteristikat morfologjike
Komuna e Skënderajt gjendet në zonën ku lartësia mbidetare sillet prej 500 dhe 700 m. Me këtë lartësi ajo gjërësisht është e hapur nga jugu në drejtim të Drenasit dhe Fushës së Drenicës, me një hyrje në verilindje kah Mitrovica dhe në jugperëndim kah Klina, nga Rrafshi i Dukagjinit.
Në lindje të Skënderajt, ngritet terreni nga malet e Qyqavicës në një lartësi prej 1.091 m, ndërsa në veriperëndim me 1.117 m lartësi dhe me male të thata 1.750 m lartësi.
Në përgjithësi nga aspekti gjeomorfologjik mund të cekim se terreni i Komunës me vendbanime është i përshtatshëm dhe nuk paraqet ndonje faktor kufizues që do të pengonte shtrirjen e mëtejshme topografike.
Karakteristikat klimatike
Në komunën e Skënderajit si makroklimë mbizotëron klima kontinentale me verëra të nxehta dhe me dimëra shumë të ashpër dhe të ftohët. Meqënëse komuna ka një terren kodrinoro - malor me siguri ka edhe mikroklima të caktuara në pjesë të caktuara të territorit të saj, por në mungesë të një stacioni meteorologjik nuk ka të dhëna të sakta.Të dhënat për kushtet klimatike të komunës merren nga stacioni meteorologjik i  Mitrovicës.
Erërat dominante në Skenderaj kanë drejtimin e veriperëndimit. Erërat verore dhe pranverore fryejn nga jugu. Shpejtësitë mesatare më të mëdha të erërave janë:
Lagështia relative mesatare vjetore e ajrit është 71,4 %. Lagështia relative mesatare sipas stinëve në verë ështe 62,5 %, në pranverë 68,5 %, në vjeshtë 72,6 % dhe ne dimër 81,6 %.
Karakteristikat hidrografike
Terreni në të cilin është komuna e Skenderajt i takojnë slivit të Detit Adriatik. Në lindje të komunës rrjedh lumi Klina, rrjedha e majtë e Drinit të Bardhë. Në lindje dhe juglindje rrjedhin lumejtë Sitnica dhe Drenica.
Lumi “Klina” buron në fshatin Kuqicë dhe përshkon territorin në aksin veri jug dhe kalon nëpër tërë territorin e Komunës si dhe në qendrën e qytetit të Skënderjat me një rrjedhë të ngadalshme, me një thellësi mesatare dhe një gjatesi prej 40 km.
Gjithashtu nëpër territorin e komunës ka edhe një numër të madh përrockash të cilat në tërësi derdhen në lumin “Klina”. Rrjedhat e lumenjëve nuk i rrezikojnë vendbanimet sepse ato deri më tani nuk kanë dalur nga shtrati i tyre.
Në territorin e Komunës së Skënderajit nuk egziston asnjë liqen, as natyrorë por as edhe artificial përpos disa rezervateve të ujit të cilët edhe ata janë në numër të vogël.
Karakteristikat sizmike të Komunës
Komuna e Skënderajt bënë pjesë në dy zona sizmike:
Në zonën me dridhje prej VI shkallë të Rihterit dhe Në zonën me dridhje prej VII shkallë të Rihterit
Në zonën prej VI shkallë të Rihterit bënë pjesë 5/6 e sipërfaqes së përgjithshme të Komunës në përgjithësi. kryesisht pjesa përendimore e komunës.
Në zonën prej VII shkallë të Rihterit bënë pjesë 1/6 e sipërfaqes së përgjithshme të Komunës kryesihst pjesa lindore e komunës. Në bazë të karakteristikave gjeodezike dhe karkteristikave të zonës sizmike të Skënderaji paraqet një mesatare të dridhjeve sizmike.
Karakteristikat pedologjike
Komuna e Skenderajt shtrihet në terrenin me përbërje të llojllojshme pedologjike. Në bazë të shënimeve nga Plani Urbanistik i vitit 1974 shihet se territori i ngushtë i qendrës së qytetit ka një përbërje ranore, me prezencën e karbonateve, Aluvininë, ndërsa në pjesët tjera të terrenit të komunës përbërja e tokës është humusore dhe smonicë. Kualiteti i tokës variron nga toka e klasit të parë deri te toka e klasit të V-stë.
Sipas shënimeve katastrale dhe studimeve të mëhershme toka e komunës përfshihet në kategoritë I deri në VI si dhe tokën e pakategorizuar jopjellore (tokë shterrpë) Një pjesë shumë e vogël me afro 10 % të sipërfaqes së gjithmbarshme bënë pjesë në kategorinë e II-të dhe të I-rë, ndërsa pjesa dërmuese bënë pjesë në kat.e V dhe të VI.
Pasuritë natyrore të Komunës
Territori i Komunës së Skënderajt në pikëpamje gjeologjike nuk është hulumtuar mjaft, kështu që janë të nevojshme hulumtimet e mëtutjeshme në këtë drejtim.
Territori që përfshin komuna e Skënderajit nuk ka hulumtime të mjaftueshme nga aspekti gjeologjik andaj të dhënat që do ti japim me sa vijon nuk janë të gjitha të dhënat për pasuritë nëntokësore që mundë t’i këtë komuna.
Në bazë të hulumtimeve që janë bërë deri më tani komuna ka këto pasuri nëntokësore:
Duke u bazuar në faktin se minera e Feronikelit nuk është larg nga territori i komunës sonë sipas disa të dhënave ka shenja se edhe në fshatrat e komunës së Skënderajit siqë janë: Qirez, Baks, Prellovc etj ka xehe nëntokësore por që duhet të bëhet një hulumtim shkencor i saktë.
Sipas hulumtimeve të viteve 1983/84 nga instituti “INKOS” në kuadër të KEK-ut është bërë një hulumtim ku këto hulumtime kanë ardhur në përfundim se në fshatrat Polac dhe Prekaz të komunës së Skënderajt ka rezerva të thëngjillit prej 7.000.000 tonë në thellësi prej 10–15 m.
Kultura
Para masave të dhunëshme serbe të viteve 1990-1999, komuna e Skënderajt ka pasur 7 biblioteka publike me 68.344 libra. Biblioteka kryesore ka pasur 20.253, derisa degët e saj në Likoc, Turizek, Runik, Klinë e Epërme dhe Prekaz i Epërmë kanë pasur 48.091 libra. Pas luftës të gjitha degët për rreth kanë qenë djegur nga "dora e zezë" serbe, por biblioteka kryesore në Skënderaj, pos disa dëmtimeve, ka mbijetuar. Si pasojë, të gjashtë degët me 48.091 libra kanë qenë djegur në këtë komunë.
Politika
Pas luftes se fundit ne Kosove, Skenderaj eshte udhehequr nga Partia Demokratike e Kosoves e cila i ka fituar zgjedhejt ne te gjitha rastet me mbi 85%.
Ekonomia
Skënderaji ka qenë historikisht komuna më e varfër në Kosovë, me pak investime që janë bërë që nga koha e ish-Jugosllavisë. Ajo vuan nga aktiviteti i ulët ekonomik dhe papunësia e lartë e vazhdueshme. Bujqësia është industria kryesore lokale, por komuna nuk ka zhvilluar plotësisht tokën e punueshme ekzistuese. Sot, ekonomia lokale përbëhet nga ndërmarrje të vogla si dyqane dhe restorante familjare, ndërsa dy fabrika të privatizuara, një mulli tullash dhe mielli, punësojnë disa qindra njerëz. Sektori tjetër kryesor i punësimit është shërbimi civil i bashkisë.
Greater Napanee
Greater Napanee është një qytet në Kontea Lennox e Addington, Ontario, Kanada. Qyteti ka një sipërfaqe 459.71 km² dhe popullsi 15400 banorë.
Building Your Field of Dreams
Building Your Field of Dreams (1996) është libri i parë i Mary Morrissey. Në libër, Morrissey diskuton historinë e tij personale dhe ofron udhëzime praktike për lexuesit në zhanrin e vetë- realizimit Pas botimit të librit, revista Publishers Weekly vuri në dukje sinqeritetin e Morrissey "në dëshirën e saj për të ndihmuar njerëzit të kuptojnë ëndrrat" Libri u miratua nga komuniteti i vetë -zhvillimit, me Wayne Dyer që shkruan se libri është "plot dritë". Libri u bë i njohur dhe u përdor si material studimi në shumë grupe studimi në të gjithë Shtetet e Bashkuara.
Disa vjet pas botimit të tij të parë, libri u bë një "klasik metafizik" dhe u shfaq shumë herë në listat e rekomanduara të leximit brenda zhanrit të potencialit njerëzor   Versioni i tij spanjoll u konsiderua ndër librat më të mirë për spiritualitetin 25 vjet pas botimit të librit. Ndër të tjera, libri novoi mendimin e ri sepse zhvilloi më tej konceptin e vizualizimit krijues: praktikën e krijimit të imazheve pozitive mendore.
përmbajtja
Building Your Field of Dreams u botua në vitin 1996 nga Bantam, një kompani Random House. Libri tregon problemet e Morrissey-t si një nënë adoleshente që është vetëm 17 vjeçe dhe përshkruan procesin e saj të vetë-realizimit.
Libri tregon përmbushjen e ëndrrës së Morrissey-t për të krijuar një komunitet nga fillimet e saj të pamundura si nënë adoleshente. Libri përshkruan një metodë hap pas hapi për vetë-stërvitje. Ajo diskuton gjithashtu konceptin e dhënies së të dhjetës.
Libri diskuton ndërtimin e ëndrrave në kontekstin e gjendjeve mendore dhe emocionale. Autori diskuton konceptet e kënaqësisë nga jeta dhe mirëqenies.
Në mënyrë të veçantë, Morrissey eksploron praktikën e imazheve krijuese: praktikën e prodhimit të imazheve mendore pozitive dhe të këndshme.
Kritika
Revista Publishers Weekly e kritikoi librin, duke vënë në dukje se Mary Morrisey "përdor shpesh klishe shpirtërore" Megjithatë, kritiku pohoi se "nuk ka dyshim se Mary Morrissey është e sinqertë në dëshirën e saj për të ndihmuar njerëzit të realizojnë ëndrrat e tyre"
Libri u miratua nga komuniteti i vetë -zhvillimit dhe autori Gay Hendricks e quajti librin "një burim urtësie shpirtërore" Libri u përdor si një mjet mësimor nga lexuesit në grupet e studimit në të gjithë Shtetet e Bashkuara. Mary Morrissey personalisht dha mësim përmes kurrikulës së librit në Qendrën Shpirtërore Ndërkombëtare Agape (International Center Spirita Agape) së bashku me Dr. Michael Beckwith.
Peninsula Daily News vuri në dukje: Building Your Field of Dreams nga Mary Manin Morrissey është një klasik metafizik. Ajo na kujton se ne jemi bashkëkrijuesit e jetës sonë duke punuar në fushën krijuese të Zotit dhe se mënyra se si e bëjmë këtë është shumë e rëndësishme për zhvillimin e saj. [. . . ] Përfundimi i Mary Morrissey: "Njerëzit e jashtëzakonshëm janë njerëz të zakonshëm që përpiqen të zbulojnë të jashtëzakonshmen që tashmë është në ta." Pak vite pas botimit të tij të parë, libri u shfaq në listat e leximit brenda zhanrit të potencialit njerëzor. Në librin e tij Arti i të qenurit, autori Dennis Merritt Jones citon Krijimin e fushës suaj të ëndrrave midis leximeve të rekomanduara për lexuesit e interesuar në meditimin e ndërgjegjes.
Autorja Tess Keehn, në librin e saj Trashëgimia Alchemical, shkruan se Ndërtimi i fushës suaj të ëndrrave ishte i dobishëm për ta ndihmuar atë të krijonte tabela vizioni. Në mënyrë të ngjashme, autorja Sage Bennet përmend në librin e saj Wisdom Walk librin Build Your Field of Dreams nga Morrissey si një burim për të mësuar rreth Mendimit të Ri.
Marcel Proust
thumb|220px Marcel Proust (Marsel Prust ), ka lindur në Paris më 10 korrik 1871 dhe ka vdekur po në Paris më 18 nëntor 1922. Ishte një shkrimtar francez, puna kryesore e të cilit ishte një vazhdim i trilluar me titull Në kërkim të kohës së humbur, të botuar në 1913-1927.
Marcel Proust rreshtohet në traditën e madhe të shkrimtarëve totalë, të tipit Dante, Balzak, e Xhojs, që me veprën e tyre kanë arritur të krijojnë një univers aq të plotë, sa rivalizon me realitetin.
Jeta
Marsel Prust lindi më 10, Korrik, 1871 në Paris, në një familje borgjezësh të pasur. Më 1893 Prusti diplomohet për drejtësi dhe pas dy vitesh përfundon studimet letrare me specializim filozofinë. Më 1903 djaloshit të ri i vdes Babai, mjek i famshëm kurse pas dy vitesh i vdes edhe nëna.
Përshkrim
Më 1906 ai vesh me tapiceri të gjithë apartamentin e tij me qëllim që të izolohet tërësisht nga zhurmat e jashtme.
Veprat
Më 1909 ka gati për botim romanin e parë të ciklit Në kërkim të kohës së humbur, që botuesit ia refuzojnë me radhë. Më 1913 ai e boton romanin me paratë e veta, po edhe kështu botuesi ia heq 200 faqet e fundit. Vepra e fundit e tij ishte “Koha e rigjetur”. Prusti ne veprat e tij rrjedh si një përrua i nëndheshem: 1) Herë i shtruar-„Një dashuri e Suanit” 2) Herë i rrëmbyeshëm-„Ne hije te vashave te lulezuara” 3) Herë i egersuar-„Sodomi dhe Gomorra” Kritika vepren e Prustit e emertoi „Perroi i ndergjegjes”
Vdekja
Prusti vdes në Paris më 18, Nëntor, 1922, në një moshë si Balzaku, 51vjeç.
Mulleti
Mulleti është një fshat në komunën Petrelë në rrethin e Tiranës të Shqipërisë.
Kamçishti (Berat)
Kamçisht është një fshat në Rrethin e Beratit në Shqipëri.
Gjeografia kordinatat gjeografike
Kamçisht është ne pjesën lindore të malit Shpirag. Kamçisht kufizon me Paftal, Sadovic, Palikësht edhe Gjoroven.
Demografia
Mbiemrat në Kamçisht janë Agalliu, Koçiu, Metkaj, Zeka.
Heimdall
parapamje|Heimdallr sjell dhuratën e perëndive për njerëzimin (1907) nga Nils Asplund. Në mitologjinë nordike, Heimdall (nga Norvegjishtja e vjetër: Heimdallr) është një zot. Ai është djali i Odinit dhe nëntë nënave. Heimdall ruan për pushtuesit dhe fillimin e Ragnarök nga banesa e tij Himinbjörg, ku ura e ndezur e ylberit Bifröst takohet me qiellin. Ai dëshmohet se ka njohuri paraprake dhe shqisa të mprehta, veçanërisht shikimin dhe dëgjimin. Zoti dhe zotërimet e tij përshkruhen në mënyra enigmatike. Për shembull, Heimdall është me dhëmbë smeraldi, "koka quhet shpata e tij" dhe ai është "më i bardhëi i perëndive".
Heimdall posedon bririn tingëllues Gjallarhorn dhe kalin me burrë të artë Gulltoppr, së bashku me një depo me livadhe në banesën e tij. Ai është djali i Nëntë Nënave dhe thuhet se është krijuesi i klasave shoqërore në njerëz. Histori të tjera të dukshme përfshijnë rikuperimin e zotërimit të çmuar të Freyja-s, Brísingamen, ndërsa bënte betejë në formën e një vule me Loki-n. Marrëdhënia antagoniste midis Heimdall dhe Loki është e dukshme, pasi ata janë parathënë të vrasin njëri-tjetrin gjatë ngjarjeve të Ragnarök. Heimdallr njihet edhe si Rig, Hallinskiði, Gullintanni dhe Vindlér ose Vindhlér.
Heimdall dëshmohet në Edda poetike, e përpiluar në shekullin e 13-të nga materiali tradicional i mëparshëm; në prozën Edda dhe Heimskringla, të dyja të shkruara në shekullin e 13-të; në poezinë e shkurreve; dhe në një mbishkrim runik të vjetër norvegjez të gjetur në Angli. Dy rreshta të një poezie të humbur për perëndinë, Heimdalargaldr, mbijetojnë. Për shkak të natyrës enigmatike të këtyre vërtetimeve, studiuesit kanë prodhuar teori të ndryshme rreth natyrës së perëndisë, duke përfshirë lidhjen e tij me delet, kufijtë dhe valët.
Kantoni Mur-de-Barrez
Kantoni Mur-de-Barrez (frëngjisht: Canton de Mur-de-Barrez) është një kanton në departamentin Aveyron, rajonin Midi-Pyrénées në Francë. Kryeqëndra e kantonit është Mur-de-Barrez. Ka sipërfaqe 183.14km2 dhe popullsi 3109 banorë.
Përbërja aktuale
Kantoni Mur-de-Barrez aktualisht përbëhet nga 6 komuna.
Qendra Tregtare VIVA
=Qendra Tregtare VIVA=
Qendra Tregtare VIVA hapi dyert per te gjithe vizitoret ne 27 Prill 2018. Ajo eshte e vendosur ne rrugen kombetare Lushnje - Fier, 5 km para qendres se Fierit. VIVA eshte projektuar te sjelle nje sherbim te shkelqyer dhe te jete destinacioni i blerjeve dhe argetimit per te gjithe. Qendra tregtare VIVA mirepret cdo dite vizitore nga qyteti i Fierit, Lushnjes, Vlores, Beratit dhe te gjithe zonat perreth, si dhe eshte pike qendrimi e te gjithe atyre qe udhetojne drejt jugut.
VIVA eshte lehtesisht e aksesueshme dhe ve ne dispozicion 300 vende parkimi.
Qendra e re tregtare pritet te sjelle standarde nderkombetare ne te gjitha sherbimet, duke ndikuar ndjeshem ne permiresimin e cilesise se jetes per banoret e zones. Nga prizmi i zhvillimit ekonomik, ky investim risi ka kontribuar me hapjen e 500 vendeve te reja pune duke mundesuar rritjen e punesimit dhe sigurimin e me shume te ardhurave per buxhetin e shtetit. Nga ana tjeter edhe konsumatoret do te kursejne kohe duke plotesuar nevojat e konsumit me nje qender te vetme dhe mund te gjejne produkte te shumellojshme me çmime me te uleta se ne cdo dyqan tjeter jashte nderteses.
=Lista e Dyqaneve=
=Itinerari i Linjes se Autobusave= Qendra Tregtare VIVA ka vendosur ne dispozicion autobusa falas per te gjithe vizitoret. Frekuenca e autobusave nga qendra e Fierit eshte cdo 30 min. Stacionet e autobusave jane si me poshte:
Itinerari VIVA - Fier
=Kontakte=
Fier - Lushnje, km 5, Mbrostar Fier 9301 AL, Rruga Çameria, Fier.
Klikoni ketu per vendodhjen.
Vepra 45, Enver Hoxha
Vepra 45, me Autor Enver Hoxha, ky vëllim përfshin periudhën dhjetor 1970 - prill 1971. Shtëpia Botuese "8 nëntori" Tiranë, 1985. Faqe 499. Botohet me vendim të Komitetit Qëndror të Partisë së Punës të Shqipërisë.
Përmbajtja:
- Parathënie për vëllimin e 45-të
- Për rritjen e kompetencave të bazës - 7 dhjetor 1970
- Drejtuesit e MMP - përgjegjës për gjendjen në ushtri - 8 dhjetor - Është nder i madh të jesh anëtar i partisë - 14 dhjetor
- Orientimet e drejta jepen kur njihet mirë gjendja - 21 dhjetor
- Organizimi e disiplina - kyç për realizimin e planit - 21 dhjetor
- Puna politike të prekë mendjet e njerëzve - 24 dhjetor
- Puna e partisë i bëri njerëzit të krijojnë - 26 dhjetor - Pa organizim e disiplinë nuk ka bujqësi moderne - 5 janar 1971
- Në mbledhjet tona të shqyrtojmë probleme kyç - 7 janar
- Për organizimin modern të bujqësisë - 14 janar - Mësimet e partisë të shpjegohen dhe të kuptohen drejt - 18 janar
- Më tepër rëndësi zhvillimit të blegtorisë - 18 janar
- Sigurimet shoqërore për kooperativistët - 20 janar - Të ngrihet më lart shërbimi shëndetësor - 26 janar
- Më shumë kujdes për furnizimin e fshatarësisë - 1 shkurt
- Bashkimi i këshillit me kryesinë është i gabuar - 13 shkurt - Shokut e mikut i flitet kurdoherë me zemër të hapët - 23 shkurt
- Ndaj veprave penale të zbatojmë politikën e partisë - 24 shkurt
- Kurset e shkollat t'i mbarojnë të gjithë - 24 shkurt
- Rregulla të forta për ruajtjen e sekretit - 24 shkurt
- Më shumë preokupim për kulturën e kohën e lirë - 26 shkurt
- Për kualifikimin dhe normat në bujqësi - 26 shkurt - Edhe bujqësia kërkon organizim si industria - 23 mars
- Ndaj njerëzve partia vepron me urtësi - 23 mars - Për përsosjen e figurës morale të rinisë - 24 mars
- Një kongres revizionist për qëllime revizioniste - 25 mars
- Këshillat të ndihmohen për të zbatuar kompetencat - 30 mars - Atdheu nuk mbrohet vetëm me armë - 6 prill - Organizatat në fshat të ngrihen në bazë prodhimi - 16 prill
- Nuk duhet pritur çdo gjë nga lart - 16 prill
- Për luftë kundër krimit të vrasjes - 16 prill
- Treguesi i lëndës
- Treguesi i emrave
- Treguesi gjeografik dhe i emërtimeve të tjera
- Lënda
Gjuha kineze
Kinezçe (中文, zhōngwén) sot flitet nga rreth 1,200,000,000 folës, shumica e të cilëve janë banorë nga Kina dhe Republika e Kinës (Tajvani), kurse një numër i vogël i folësve të kinezçes jetojnë jashtë këtyre shteteve. Forma standarde e gjuhës Kineze është Mandarin. Një folës i dialektit veri-lindor vështirë se mund të kuptohet me një folës të dialektit jug-perëndimor, për këtë arsye është pranuar dialekti Mandarinë si gjuha Kineze standarde.
Fjala shqipe “mandarin” (nga Portugalishtja mandarim, nga Malajzishtja menteri, nga Hindi mantri, nga Sanskrishtja mantrin, do të thotë “ministër ose këshilltar”), në origjinal do të thoshte zyrtar i perandorisë Kineze.
Shumë gjuhë Kineze, një shkrim kinez
Gjuha kineze ka shumë dialekte dhe forma të ndryshme të të folurit të cilët kanë shkrim të njejtë. Dialekti i cili përdorët si gjuhë zyrtare e Gjuhës Kineze është Mandarin (kinezçe: 官话; gjuha tradicionale: 官話; pinyin: Guānhuà)
NorrlandsOperan
NorrlandsOperan(NOP), është organizatë suedeze e operës në Umeå,e vendosur në Norrland, Suedi. Pronësia e saj është e ndarë ndërmjet Komunës së Umeås (40%) dhe Këshillit të qarkut Västerbotten (60%).
NorrlandsOperan është themeluar në vitin 1974 si një ansambël regjional i operës. Drejtori artistik i saj ishte Arnold Östman, nga viti 1974 deri më 1979. NOP tani ka orkestrën e saj simfonike dhe hapësirat për operë, vallëzim, muzikë dhe art e gjithashtu punëtori dhe studio. Drejtuesit e saj kanë qenë Roy Goodman (1995–2001); Kristjan Järvi (2000–2004); Andrea Quinn (2005–2009); and Rumon Gamba (2009–vazhdon).
Hapësirat performuese
Objekti ka katër hapësira për zhvillimin e aktiviteteve kulturore, me kapacitetin korrespondues të ulëseve: Ndërtesa gjithashtu është seli e Vita kuben (Kubi i bardhë), një hapësirë ekspozuese për artin bashkëkohor. Në vitin 1984, NOP mori hapësirën e stacionit të dikurshëm të zjarrfikësve në Umeå, që ishte ndërtuar në vitin 1937. Pas renovimeve të mëdha, skena e re u hap në vitin 2002, me një teatër të ri të ndërtuar dhe sallë koncerti, kombinuar me shtëpinë e vjetër të operës. Një sallë mbledhjesh u ndërtua më vonë në objekt.
Drejtor artistik i NOP në të kaluarën ka qenë edhe Magnus Aspegren. Drejtor të muzikës kanë qenë Roy Goodman (1995–2001), Kristjan Järvi (2000–2004), and Andrea Quinn (2005–2009). Drejtori i tanishëm menaxher i NOP është Kjell Englund, që nga gushti i vitit 2009. Që nga sezonie 2009–2010,drejtor muzike i NOP-it është Rumon Gamba
Prodhime dhe bashkëpunime të shquara të kohëve të fundit janë:
NOP bashkëpunon edhe me organizata tjera të arit, sikurse festivali i arteve performuese MADE dhe Umeå Jazz Festival(Festivali i xhazit në Umeå). Në janar 2007, në festivalin Amplified, gjatë një performance të Mando Diao, dyshemeja e përkohshme u prish duke lënduar  25 persona.
Historia
Norrlandsoperan u themelua në vitin si rezultat i drejpërdrejtë i reformës kulturore të Suedisë në të njëjtin vit. Grupi teatror muzikal Sångens makt formuan korin e ansamblit të ri të operës së formuar. Ansambli fillimisht përdori objekte të përkohshme por shpejt gjeti një shtëpi të përhershme në Umeå Folkets hus (që atëherë gjendej në një ndërtesë në kryqëzimin Järnvägsallén/Östra kyrkogatan). Drejtori i parë i Norrlandsoperan ishte Arnold Östman,që ishte edhe drejtor artistik i operës në vitet  1974-1979.
Në vitin 1984 Norrlandsoperan u vendos në stacionin e vjetër të zjarrëfikësve në Umeå,që ishte ndërtuar në vitin 1937 me stil funksional dhe dizajnuar nga Ëejke & Ödeen. Stacioni iu nënshtrua rindërtimit dhe zgjerimit, dizajnuar nga Olle Qvarnström.
Në vitin 2002 teatri i ri dhe salla e koncerteve, e inkorporuar me shtëpine e vjetër të operës, u inaugurua. Ndërtesa e re ka një sallë prijeje me 480 ulëse, një skenë të madhe dhe një sallë koncerti me 500 ulëse
Për çdo vit në maj, që nga viti 2006, Norrlandsoperan ka organizuar festivalin e përvitshëm MADE festival në hapësirat e saj dhe jashtë në Operaplan.
Gjatë një koncerti me bendin Mando Diaomë 27 janar, 2007 pjesë të dyshemesë u shembën dhe rreth 50 njerëz ranë nga 2.5 metra në dyshemenë nën bazament. 29 njerëz u dërguan në spital për trajtime të shkallëve të ndryshme. Në vitin 2009 drejtori themelues i operës u dënua ne Gjykatën e Qarkut (Tingsrätt) për neglizhencë, por u lirua pas një viti me vendim të Gjykatës së Apelit (Hovrätt). Drejtori teknik i operës i cili ishte akuzuar gjithashtu u lirua nga gjykata.
Beerus
<templatestyles src="Module:Infobox/styles.css">
Birus, Zoti i Shkatërrimit (Japonisht: 破壊神ビルス Hepburn: Hakaishin Birusu?) është një personazh imagjinar në ekskluzivitetin e Dragon Ball krijuar nga Akira Toriyama. Birus bëri paraqitjen e tij të parë në filmin artistik të vitit 2013 Dragon Ball Z: Battle of Gods si antagonisti kryesor dhe u kthye si personazh mbështetës në Dragon Ball Z: Resurrection 'F', si dhe një nga personazhet kryesore në Dragon Ball Super. Ai është një Zot që i ngjan një maceje të purpurt me veshje dhe stoli tradicionale egjiptiane, profesioni i të cilit është të ruajë ekuilibrin në univers duke shkatërruar planetët, në kontrast me Kais Suprem që i krijon dhe i ruan ato.
Universiteti i Europës Qendrore
Universiteti i Evropës Qendrore (CEU) është një institucion arsimor pas-universitar që operon vetëm në gjuhën angleze dhe ofron diploma në shkencat shoqërore, shkencat humane, ligj, politika publike, menaxhim biznesi, shkenca mjedisore dhe matematikë. Universiteti ndodhet në Budapest dhe është i akredituar në Shtetet e Bashkuara dhe ne Hungari.
CEU u themelua ne vitin 1991 si përgjigje ndaj revolucioneve demokratike që përfshinë mbarë Evropën Qendrore dhe Lindore dhe ish Bashkimin Sovjetik. Vizioni që nxiti themelimin e tij ishte ai i një universiteti të dedikuar në studimin e sfidave bashkëkohore të shoqërive të hapura dhe demokratizimit. Synimi fillestar ishte të krijonte një institucion sipas modelit perëndimor, por gjithsesi Evropiano-Qendror i cili do të nxittë bashkëpunimin ndër-rajonal dhe të edukonte një gjeneratë të re të udhëheqësve rajonalë të cilët do të ndihmonin orientimin e tranzicioneve demokratike në rajon.
Në dekadën e tij të dytë, CEU e zgjeroi fokusin e vet nga rajonal në global, duke vënë theksin në demokratizimin dhe të drejtat e njeriut në mbarë botën. Që nga ai moment CEU ka ravijëzuar një qëndrim të qartë akademik, duke kombinuar studimet rajonale me një perspektivë ndërkombëtare, duke vënë theksin mbi kërkimin krahasues dhe ndër-disiplinor me qëllim që të nxite nisma të reja politikash dhe bursash dhe të nxitë mireqeverisjen dhe sundimin e ligjit.
CEU sot është një institucion global unikal, me më shumë se 1500 studentë nga 100 vende dhe 300 pedagogë nga më shumë se 30 vende. Shumica e studentëve të CEU-t përfitojnë ndihmë financiare të pjesshme apo të plotë falë fondit prej € 400 milion dhënë universitetit nga bashkë themeluesi i tij, George Soros.
Histori
CEU lindi nga një sëri leksionesh të mbajtura në Dubrovnik, Yugoslavi, (tani Kroaci) para 1989. Idea fillestare ishte të krijohej një universitet sipas modelit perëndimor i angazhuar ndaj konceptit të shoqërive të hapura dhe analizave të tranzicioneve politike, shoqërore dhe ekonomike në Europën post – komuniste.
Sot, CEU është një institucion i arsimit të lartë i njohur ndërkombëtarisht, që shërben si një qendër e avancuar e kërkimit dhe e analizave politike dhe e dialogut akademik, ndërsa në të njëjtën kohë përgatit të diplomuar të cilët do të jenë gjenerata e re e udhëheqësve dhe e intelektualëve. Universiteti ka qenë pioner në shumë fusha p.sh. : ai filloi Programin e pare Master në rajon në studimet gjinore dhe shkencat e mjedisit. Në 2009, Programi i CEU-t në Shkencat Politike u rendit përpara atij të universitetit Oxford.
CEU thekson zhvillimin e shoqërive të hapura në Evropën Qendrore dhe Lindore dhe në ish Bashkimin Sovjetik duke promovuar një sistem edukimi në të cilin idetë dhe nismat politike analizohen dhe zhvillohen në mënyrë krijuese, kritike dhe krahasuese. Në përgjigje të shtrirjes së demokracisë përtej Evropës Qendrore dhe Lindore dhe ish Bashkimit Sovjetik, Universiteti e ka zgjeruar gjeografinë e tij dhe programet e ndihmës financiare në disa rajone të botës në zhvillim.
Më 14 tetor 2007 George Soros u tërhoq nga posti Kryetarit të Bordit të CEU-t. Leon Botstein (President i Bard College, New York), i cili më parë kish qenë Zv. Kryetar i Bordit, u zgjodh si Kryetari i ri i Bordit për një mandat dy-vjeçar. George Soros është anëtar për Jetë i CEU-t dhe do të vijojë të jetë Kryetari i Nderit i Bordit. Më 1 gusht 2009, Rektori Yehuda Elkana u pasua nga udhëheqësi i shquar i të drejtave të njeriut dhe profesori në fushën e ligjit John Shattuck.
Baza Ligjore
CEU është i organizuar si një institucion i tipit Amerikan (USA), i udhëhequr nga [Board of Trustees], me një statut nga Board of Regents i Universitetit të Shtetit të New York, për dhe në emër të Departamentit të Arsimit të Shtetit të Neë York. Në Shtetet e Bashkuara, CEU është akredituar nga Komisioni për Arsimin e Lartë e Shoqatës së Shteteve të Mesme për Kolegjet dhe Shkollat. Në Hungari, CEU njihet zyrtarisht si një universitet privat. Universiteti është akredituar nga Komiteti Hungarez i Akreditimit qysh prej vitit 2004.
Biblioteka e CEU-t
Biblioteka e CEU-t është një nga bibliotekat më të mëdha në gjuhën angleze në Evropën Qendrore, me koleksione të gjithëpërfshirëse në forme fizike dhe digjitale në fushën e shkencave sociale dhe shkencave humane. Biblioteka përmban më shumë se 255,000 dokumente në formate të ndryshëm dhe përfshin aksesin në një varg database akademike.
Arkivat e Shoqërisë së Hapur në CEU (ASHH) është ndër burimet kërkimore të para në botë në fushën e Luftës së Ftohtë, me 7.000 metra linear materiale që lidhen me jetën politike, sociale, ekonomike dhe kulturore të periudhës komuniste. Koleksioni i ASHH përfshin një arkivë të zgjeruar të transkripteve dhe raporteve të Radio Free Europe/Radio Liberty, krahas koleksionit më të madh në botë të literaturës dhe materialeve të fshehta të Europës Qendrore dhe Lindore në periudhën e komunizmit. Arkiva ka gjithashtu një koleksion në rritje të dokumenteve dhe materialeve audiovizuale mbi krimet e luftës dhe të të drejtave të njeriut në nivel ndërkombëtar.
Sadam Huseini
parapamje|Sadam Husein (1998)
Sadam Husein Abd el-Mexhid et-Tikriti (arabisht: صدام حسين عبد المجيد التكريت Saddām Hussein ʻAbd al-Majīd al-Tikrīt) i njohur si Saddam Hussein (28 prill 1937 - 30 dhjetor 2006), ishte kryetar i Irakut prej vitit 1979 deri në vitin 2003.
Në rini pjesërisht ishte nën ndikimin e axhës së tij i cili kundërshtonte sundimin britanez, filloi të merret me politikë dhe u bë anëtar i partisë Lëvizja-Baath e cila kombinoi socializmin me nacionalizmin sekular arab. Pasi partia Baath mori pushtetin me puqin shtetërorë në vitin 1968 kusheriri i Sadamit gjenerali Ahmet Bakr u bë kryetar, ndërsa Sadam Husseini nënkryatar. Duke shfrytëzuar numrin e madh të të afërme si bazë politike, Sadami arriti të futë nën kontroll sigurinë e shtetit dhe në vitet e 70-ta faktikisht arriti të jetë njeriu i parë në shtet. Në këtë kohë Iraku arriti të prosperoj duke iu faleminderuar çmimeve të larta të naftës, dhe Sadami një pjesë të profiti e shfrytëzoi në programin ambicioz të modernizimit dhe prodhim të armëve për shkatërrim masiv.
Në vitin 1979 formalisht Sadam Husseini e mor titullin e kryetarit. Një vit më vonë, duke vërejt se Irani është dobësuar nga revolucioni islamik, e filloi luftën e qëllim ta pushtoj krahinën Kuzistan, ku ekzistonte pakica arabe dhe njëherit e pasur me naftë. Irani jo vetëm se e ndaloi ofenzivën Irakiane, por edhe u sul në kundërofenzivë të cilën forcat irakiane i ndalen me mundimet mëdha. Pas tetë viteve në pozita të njëjta dhe rreth një milion viktima, lufta u ndërpre pa fitues.
Iraku, edhe pse ekonomkisht i lodhur, zhvilloi forcën e madhe ushtarake dhe Sadam Husseini këtë forcë vendosi ta shfrytëzoj në verën e vitit 1990 aneksoi Kuvajtin, të cilin e konsideronte provincë irakiane. Rezultat i gjithë kësaj ishte Lufta e Gjirit, e cila është kryer me humbjen katastrofave të Irakut. Sadam Husseini arriti ta ruaj pushtetin dhe me mjete më brutale u shuajt kryengritjen e sheitëve dhe kurdëve. Ndikimi i tij nuk kaloi kufijtë e Irakut, e që sidomos nga ana e SHBA-ve filluan ta paraqesin si regjim të rrezikshëm dhe kërcënim i sigurisë botërore.
Marjan Prenkaj
Marjan Prenkaj (1942-1987) ishte historian dhe akademik shqiptar.
Biografia
Marjan Prenkaj lindi më 1942 në Gjakovë, Kosovë. Shkollën normale e kreu në Gjakovë dhe në Pejë. Më 1964 u regjistrua në Degën e Historisë të Fakultetit Filozofik të Universitetit të Prishtinës dhe diplomoi më 1970. Studimet pasuniversitare i regjistroi në Fakultetin Filozofik të Prishtinës në Degën e Historisë më 1974. Magjistroi në temën "Dega e Lidhjes Shqiptare të Prizrenit 1878 – 1881."
Tezën e Doktoratës me titull "Prizreni dhe rrethina në shekullin XIX dhe në fillim të shekullit XX" e përgatiti dhe e dorëzoi në Fakultetin Filozofik, ku qe ngritur edhe komisioni për mbrojtjen publike, por sëmundja vdekjeprurëse e pengoi kurorëzimin e kësaj pune me rëndësi shkencore.
Prej vitit 1980 e deri në vdekje më 1987, Marjan Prenkaj punoi në Institutin e Historisë në Prishtinë. Ai punoi edhe në Entin e Mbrojtjes së Përmendoreve të Prizrenit, si kustos i Muzeut të Lidhjes Shqiptare të Prizrenit, si dhe në Prizren, në Ferizaj dhe në Deçan si profesor i historisë dhe i sociologjisë qysh gjatë studimeve.
Vdiq në Prizren, në prill të vitit 1987.
Simon Filipaj
Simon Filipaj (Kllezën e Poshtme, 1 maj 1925 - 2 shtator 1999) ka qenë famullitar shqiptar si dhe përkthyes i një varianti të plotë të Biblës.
Biografia
U lind më 1 maj 1925 në Kllezën Poshtë, në komunën e Ulqinit, në Malin e Zi. Më 1932 filloi shkollën fillore dyvjeçare në Selitë, për të vazhduar arsimimin e tij në Katërkollë afër Ulqinit. Seminarin që i hapi rrugën e meshtarisë e kreu për disa vite në Tivar (1939-1941) dhe e vazhdoi pranë Seminarit Jezuit në Shkodër (1941-1945). Në vitet 1946-1950 Filipaj kreu studimet filozofike - teologjike në Fakultetin Teologjik të Zagrebit. Po në këtë vend u shugurua meshtar më 29 qershor 1950, si anëtar i Kryedioqezës se Tivarit. Fillimet e jetës klerikale Filipaj i kaloi në Triepsh e në Kojë të Kuçit (1950-1960), kurse në vitet 1960-1966 në Grudë të Malësisë së Madhe. Pjesën më të madhe të shërbimit, 33 vjet, ai e ka kryer në Shëngjergj dhe në Kllezën, nga 20 nëntori 1966 deri më 2 shtator 1999, kur dhe ndërroi jetë.
Për kontributin e dhënë për kishën katolike ndër shqiptarë, më 3 nëntor 1988 Selia e Shenjtë i dha Filipajt titullin e lartë "Imzot" (Monsinjor), ndërsa më 6 korrik 1992 u shpall "Prelat Nderi" nga Papa Gjon Pali II. "Imzot" Simon Filipajt, është i pari dhe i vetmi në të gjithë kohërat, që ka përkthyer tërësisht Biblën e Shenjtë në shqip nga fillimi deri në fund. Për kontributin e tij në dobi të kulturës shqiptare, më 2004 (pas vdekjes) u dekorua nga Presidenti i Republikës së Shqipërisë, Alfred Moisiu, me urdhërin "Naim Frashëri i Artë". Në Ulqin, një rrugë mban emrin "Simon Filipaj." Në vitin 2014, me rastin e 15 vjetorit të vdekjes së Simon Filipajt, u përurua shtatorja e tij në fshatin Shëngjergj.
Levani
është një fshat në Rrethin e Beratit në Shqipëri.
Chera, Valencia
Chera, Valencia është një komunë në Spanjë, e vendosur në qarkun Requena-Utiel, të provincës Valencia, në Komunitetin e Valencias. Chera, Valencia ka 664 banorë (2007), dhe përfshinë një sipërfaqe prej 54.5 km2.
According to Jim
According to Jim është një seri komike amerikane me James Belushin si protagonist, seriali u transmetua nga ABC.
Lombardia
Lombardia është një nga 20 rajonet e Italisë. Kryeqendra e Lombardisë është Milano. Në Lombardi jeton 1/6 e popullsisë së Italisë. Ka sipërfaqe prej 24.000 km2 dhe mbi 9 milion banorë. Me 274 banorë në km2 në Itali është rajoni me dendësi më të madhe të popullsisë.
Kohë mashtrimesh
Kohë mashtrimesh Autori: Arben Vata. Botuar nga "UET Press". Faqet e librit 298.
Artikujt pasqyrojnë ngjarjet dhe dukuritë e realitetit tonë gjatë kësaj periudhe, si kanë ndodhur, pa u ndikuar nga faktorë të jashtëm, në mënyrë tepër korrekte dhe me një gjuhë të thjeshtë. Në renditjen e artikujve nuk është ruajtur rrjedhja kronologjike, pasi më tepër se një përmbledhje e thjeshtë, synohet ndërgjegjësimi rreth problematikave sociale e politike të vendit.
Është një mundësi e mirë për të risjellë edhe një herë në vëmendje marrëdhënie, ngjarje, episode, që ndonëse përfshijnë një periudhë të shkurtër, mund të shërbejnë si një burim i shkëlqyer refrence.
Burimi (qytet)
Burimi apo Istogu (serbisht: Исток Istok), është qytet në Kosovë dhe ndodhet në rafshin e Dukagjinit dhe bënë pjesë në regjionin e Pejës.
Pak histori
Kjo hapsirë ku sotë gjendet Istogu sipas arkeologëve ka qenë e banuar që nga kohërat e lashta. Kështu në rrethinën është gjetur një varrëse punuar nga zejtarët Dardanë, koha e punimit nuk dihet mirëpo dihet që vegëza 15 centimetra e gjatë, paraqet një harkë (simbol i dhëmbit të syrit) dhe feçkë të derrit të egër.
Formimi i rrethit të Istogut
Rrethi i Istogut në kuptimin e sotëm administrativ është formuar më 1913, pas pushtimit të Kosovës nga ana e ushtrive serbo-malazeze. Po atë vit pushteti i ri ka bërë regjistrimin e popullsisë së këtij rrethi dhe ka caktuar kufijtë. Atëherë ky rreth është organizuar në gjashtë komuna: Istog, Gjurakovc, Rakosh, Zllakuçan, Vrellë dhe Radavc (këto dy të fundit më vonë janë bashkuar në një komunë me qendër në Vrellë). Kufijtë e komunës së sotme të Istogut përafërsisht përputhen me ata të ish-Rrethit të Istogut me qendër në Istog, pos që komuna e Zllakuçanit tash i takon komunës së Klinës, Radavci - Pejës e Runiku - komunës së Skënderajit.
Gjatë kohës së sundimit të Turqisë, Rrethi i Istogut i ka takuar Sanxhakut të Pejës, pos kazasë së Istogut, i kanë takuar edhe kazatë (komunat) e Gjakovës, Beranës (Ivangradi) dhe Gucisë.
Deri sot nuk ekziston ndonjë dokument i shkruar që do të bënte fjalë për këtë vendbanim para shekullit XIV. Por, dihet saktësisht se ka qenë i banuar që nga kohët e parahistorisë e gjurmë të civilizimit janë të dukshme dhe janë gjetur se janë të kohës së dardanëve dhe të romakëve. Gjurmë të këtij civilizimi janë gjetur buzë rrugës së vjetër që në mesjetë dhe më herët ka lidhur Bregdetin Adriatik nëpër Plevle, nëpër Rozhajë-Kullë e Istog e që tutje ka kaluar nëpër Mitrovicë për në Nish. Gjurmë të trasesë së kësaj rruge janë të hetueshme edhe sot, së bashku me gjurmë vendbanimesh. Po ashtu është e ditur se të asaj kohe janë edhe shumë vendbanime të kësaj ane. Ndër to më të njohurat kanë qenë Banja, ujin e ngrohtë të cilës kanë ditur ta shfrytëzojnë për mjekim dhe freskim ilirët dhe romakët. Një lum i vogël që buron andej nga Surigana (emërtim ilir për Suhogërllën e sotme) me emërtimin Kujafç, gjuhëtarët kanë dëshmuar se është po ashtu fjalë me prejardhje ilire. Ky lum kalon nga ana e Kërninës, Belicës dhe tutje te Zabllaçi derdhet në lumin e Istogut. Me hulumtime të tjera do të mund të dëshmoheshin edhe shumë toponime të tjera që i kanë shpëtuar sllavizimit.
Të kohës së romakëve janë edhe disa dëshmi arkeologjike që këndej janë hasur dhe që dëshmojnë se qysh atëherë është shfrytëzuar mermeri i njohur i Banjës, i quajtur Oniks, me të cilin janë ndërtuar shtëpi të bukura. Të kohës bizantine janë edhe disa kisha në fshatrat buzë bjeshkëve të Istogut dhe kjo më së miri dëshmohet me faktin se janë ndërtuar sipas sistemit bizantin të ndërtimit të faltoreve dhe sipas arkitekturës së kohës e që më vonë janë përvetësuar nga ortodoksizmi sllav.
Rrethi i Istogut si gjithmonë ka qenë kryesisht i banuar me shumicë të popullsisë shqiptare. Këtë e dëshmojnë edhe dy regjistrimet e popullisë që i ka bërë Mbretëria Serbe Kroate Sllovene. Më 1913 Rrethi i Istogut ka pasur mbi 180.000 banorë dhe mbi 90 për qind e tyre kanë qenë shqiptarë. Në regjistrimin e popullsisë të vitit 1921 Rrethi i Istogut ka pasur vetëm 20.159 banorë. Prej tyre 14.501 janë deklaruar shqiptarë dhe vetëm 5.658 serbë.Familjet me te vjetra në Istog janë:Bytyqt,Jahaj-t(Ramëhysenet),Latifajt,Gusturanet etj..
Ndryshimet më të mëdha demografike kanë ndodhur pas këtij vit dhe gjithnjë ndërmjet dy luftërave të fundit botërore, kur ish-Jugosllavia mori masa dhe metoda të kombinuara të një terrori të organizuar shtetëror për ndryshimin e kësaj strukture të popullsisë në favortë popullsisë serbe dhe malazeze. Gjatë asaj periudhe në favor deri në 20 për qind është shtuar pjesëmarrja e popullsisë sllave në strukturën e përgjithshme të popullsisë së rrethit të Burimit.
Thuhet se emri "Istog" i'u vu qytetit nga më i vjetri i qyretit Isë Toga.Ky ishte nga familja e madhe e Ramëhysenëve të cilet ishin fisi i parë qe banoi Istogun. Ramëhysenet apo Jahajt e sotshëm kishin në pronësi pjesën më te madhe të qytetit. Fisi i tyre shtrihej rrëzë malit.Nga fisi i madh i Ramëhyseneve tani pasardhës janë Jahajt dhe nga farefisi i madh tani kanë mbetur vetëm 4 familje.
Gjeografia
Me matjet e temperaturave prej vitit 1925 deri më 1940 është dëshmuar se në Istog muaji më i ftohtë, me temperaturë mesatare 0,1 °C, ka qenë janari, ndërkaq muaji më i ngrohtë – qershori, me temperaturë mesatare 22,2 °C.
Ekonomia
GDP per Istog është tepër e ulët.